GNW-002 กันดั้มโธรเน่ซไว

* ด้านหน้า
* ด้านหลัง

**GNW-002 กันดั้มโธรเน่ซไว** (อังกฤษ: Gundam Throne Zwei, ญี่ปุ่น: ガンダムスローネツヴァイ, โรมาจิ: *Gandamu surōne tsuvu~ai*) หรือเรียกอีกชื่อว่า **กันดั้มโธรเน่หมายเลขสอง** เป็นโมบิลสูทซีรีย์กันดั้มโธรเน่ที่ปรากฏในซีซั่นที่ 1 ของโมบิลสูทกันดั้มดับเบิ้ลโอ ขับโดยมิฮาเอล ทรินิตี้ และภายหลังตกเป็นของอาลี อัล ซาซีส์

## เทคโนโลยีและความสามารถ

กันดั้มโธรเน่ซไวเป็นกันดั้มโธรเน่หมายเลข 002 ที่ใช้โดยทีมทรินิตี้ โมบิลสูทจู่โจมที่เชี่ยวชาญในการต่อสู้ระยะประชิดถึงกลางและทำหน้าที่เป็นแนวหน้าของทีม อาวุธหลักของโธรเน่ซไวคือ GN บัสเตอร์ซอร์ดขนาดใหญ่สำหรับการโจมตีระยะประชิด และยูนิตควบคุมแบบไร้สายที่เรียกว่า "GN แฟงค์" ที่สามารถโจมตีศัตรูได้หลายตัวจากทุกระยะพร้อมกัน ส่วนหัวของมันมีการออกแบบที่ใช้งานได้หลากหลายแต่ขาดคุณสมบัติพิเศษเหมือนกับโธรเน่ไอน์และโธรเน่ไดร กันดั้มโธรเน่ทั้ง 3 เครื่องได้รับการพัฒนาจาก GN-000 โอกันดั้ม พวกมันจึงมีโครงร่างและชิ้นส่วนพื้นฐานที่เหมือนกัน จะมีเพียงมีรูปแบบอาวุธ และการออกแบบส่วนหัวที่แตกต่างกัน พวกมันได้รับการติดตั้ง "GN ไดรฟ์ [T]" ที่ปล่อยอนุภาค GN สีแดงออกมา

กันดั้มโธรเน่มีโครงสร้างที่แปลกประหลาดเมื่อเทียบกับกันดั้มตัวอื่นๆ เนื่องจาก GN ไดรฟ์ [T] ถูกรวมเป็นส่วนหนึ่งของเฟรมหลักเพื่อลดน้ำหนักGN ไดรฟ์ [T] มีลักษณะการทำงานเหมือนกับ GN ไดรฟ์แบบดั้งเดิม แต่ไม่สามารถผลิตพลังงานได้กึ่งถาวร แทนที่จะต้องใช้พลังงานไฟฟ้าเพื่อทำงานและผลิตอนุภาค GN ดังนั้น GN ไดรฟ์ [T] จึงมีเวลาปฏิบัติการจำกัด ซึ่งส่งผลต่อการทำงานของกันดั้มโธรเน่ความด้อยเกิดจากการไม่สามารถสร้าง "TD แบล็งเก็ต" ซึ่งเป็นส่วนประกอบหลักของ GN ไดรฟ์ดั้งเดิมได้ อย่างไรก็ตาม GN ไดรฟ์ [T] นั้นผลิตได้ง่ายกว่า อนุภาค GN สีแดงของ"GN ไดรฟ์ [T] เป็นความสามารถในการแปรสภาพเป็นอาวุธบีม การพรางตัวจากอนุภาคที่ปล่อยออกมาซึ่งทำให้อุปกรณ์สื่อสารและเรดาร์หยุดทำงาน โดยทั่วไปอนุภาค GN สีแดงจะไม่ได้ส่งผลต่อร่างกายมนุษย์โดยตรง แต่จะเป็นอันตรายที่สุดเมื่ออยู่ในรูปแบบบีม ทำให้เกิดข้อบกพร่องของเซลล์ที่ขัดขวางไม่ให้การรักษาฟื้นฟูในบริเวณที่เกิดการบาดเจ็บ และนี่เป็นเพราะอัตราการบีบอัดของอนุภาค เช่นเดียวกับกันดั้มของทีมปโตเลไมออส กันดั้มโธรเน่มีเสาอากาศพิเศษคู่หนึ่งสำหรับควบคุมอนุภาค GN แต่ติดตั้งอยู่บนเกราะไหล่ (ถัดจากชั้นเก็บของ GN Beam Sabers) แทนที่จะติดตั้งบนลำตัว กันดั้มโธรเน่ไม่เหมือนกับกันดั้มของเซเลสเชียลบีอิ้ง พวกมันไม่มีสายเคเบิลสำหรับขนส่งอนุภาค GN ไปยังแต่ละส่วนของร่างกาย แต่จะไหลเวียนอนุภาคภายในเฟรมของหุ่นแทน

อเลฮานโดร คอร์เนอร์ทูตแห่งสหประชาชาติและผู้สังเกตการณ์ของเซเลสเชียลบีอิ้ง เป็นผู้บงการการสร้างทีมทรินิตี้ และด้วยกันดั้มโธรเน่ที่ลากูน่า ฮาร์วี่ย์สร้างขึ้นอย่างลับๆ ในโรงงานภายในลิฟต์วงโคจรตามคำแนะนำของเขา อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนาGN ไดรฟ์ [T] โดยอิงจากข้อมูลของ GN ไดรฟ์แบบดั้งเดิมที่เก็บไว้ในฮาโล่สีม่วง ซึ่งกู้คืนจากยานอวกาศยูโรป้าที่อับปางใกล้ดาวพฤหัสบดี อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนา GN ไดรฟ์ [T] โดยอิงจากข้อมูลของ GN ไดรฟ์ดั้งเดิมที่เก็บไว้ในฮาโรสีม่วง ซึ่งกู้คืนจากยานยูโรป้าที่อับปางใกล้ดาวพฤหัส กันดั้มโธรเน่มีโครงร่างและชิ้นส่วนพื้นฐานเหมือนกันเพื่อความสะดวกในการสร้างและเป็นการทดสอบสำหรับการผลิตจำนวนมากในอนาคต ชิ้นส่วนต่างๆ ของกันดั้มโธรเน่ กนำมาใช้ในการสร้าง GNX-509T โธรเน่วรานุสที่เป็นต้นแบบของ GN-X ซึ่งโมบิลสูทสำหรับการผลิตจำนวนมากที่อเลฮานโดรมอบให้กับสามขั้วอำนาจที่ต่อต้านเซเลสเชียลบีอิ้ง ดังนั้น กันดั้มโธรเน่จึงเป็นพื้นฐานของ GN-X ข้อมูลปฏิบัติการและเทคโนโลยีอาวุธของโธรเน่ซไว ถูกใช้โดยกองกำลังสหประชาชาติในเวลาต่อมาเพื่อพัฒนา GN-XII ซอร์ด การผสมผสานข้อมูลการออกแบบของโธรเน่ซไวเข้ากับเทคโนโลยีของอินโนเวเตอร์ส นำไปสู่การสร้างรูปแบบสุดท้ายของซีรีส์กันดั้มโธรเน่ นั่นคือ GNW-20000 อาร์เค่กันดั้ม

## อาวุธที่ติดตั้ง

* **GN แฟงค์** - GN แฟงค์เป็นชุดอาวุธระยะไกลขนาดเล็กแบบไร้สาย สามารถสู้กับคู่ต่อสู้หลายคนพร้อมกัน จากความสามารถในการโจมตีจากหลายทิศทางและเคลื่อนที่ด้วยความเร็วสูง จึงเป็นไปไม่ได้ที่นักบินธรรมดาจะป้องกันหรือหลบหลีกจากแฟงค์ GN แฟงค์มีใบมีดที่แหลมคมตามชื่อของมัน แฟงค์แต่ละตัวสามารถยิงบีมหรือสร้างใบมีดบีมเพื่อเพิ่มความสามารถในการโจมตี โธรเน่ซไวมี GN แฟงค์ทั้งหมด 8 ตัวเก็บไว้ในคอนเทนเนอร์ที่สะโพกทั้งสองข้าง โดยปกติแล้วจะใช้แฟงค์เพียง ครั้งละ6 ตัวเท่านั้น ส่วนอีก 2 ตัวที่เหลือจะใช้ในกรณีฉุกเฉิน

* **GN แฮนด์กัน** - บีมกันที่ติดตั้งอยู่ที่แขนของโธรเน่ซไวและโธรเน่ไดร แม้พลังการยิงจะด้อยกว่าบีมไรเฟิล แต่ก็ยังเพียงพอสำหรับการทำลายเครื่องจักรของศัตรู GN แฮนด์กันของโธรเน่ซไวถูกติดตั้งอยู่ที่ปลายแขนซ้ายเพื่อไม่ให้ขัดขวางการใช้ GN บัสเตอร์ซอร์ด นอกจากนี้ยังใช้สำหรับการถ่ายโอนอนุภาค GN ไปยังโธรเน่ไอน์เพื่อเพิ่มพลังการยิงของ GN ลันเชอร์ โดยส่วนล่างของ GN แฮนด์กันจะเลื่อนลงมาและส่วนที่ซ่อนอยู่พร้อมกับสายเคเบิลเพื่อเสียบเข้ากับพอร์ตที่แบ็คแพ็คของโธรเน่ไอน์ อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN บัสเตอร์ซอร์ด** - ดาบขนาดใหญ่ที่ทำหน้าที่เป็นอาวุธหลักของโธรเน่ซไว มันถูกติดตั้งไว้ที่ไหล่ขวาเมื่อไม่ใช้งาน ด้วยขนาดที่ใหญ่ทำให้มีพลังโจมตีมหาศาล ดาบยังสามารถใช้เป็นเกราะป้องกันการโจมตีระยะไกลของศัตรูได้

* **GN บีมเซเบอร์** - อาวุธระยะประชิดของกันดั้มโธรเน่ เมื่อใช้งานจะปล่อยใบมีดบีมที่ทำจากอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์ 2 เล่มถูกเก็บไว้บนไหล่ทั้งสองข้างของกันดั้มโธรเน่ อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

## แกลเลอรี่

### กันพลา

HG00 1/144 GNW-002 กันดั้มโธรเน่ซไว (2008)
## เกร็ดความรู้

* คำว่า "**Throne** (กรีก: θρόνοι)" เป็นหนึ่งในระดับชั้นของทูตสวรรค์ในเทววิทยาของศาสนาคริสต์ และคำว่า **Swei** หมายถึงเลขสองในภาษาเยอรมัน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)